open-index/open-wikipedia-markdown huggingface dataset:
அசாம் பட்டு

**அசாம் பட்டு** (*Assam silk*), இந்தியாவின் வடகிழக்கில் உள்ள அசாம் மாநிலத்தில் மட்டும் உற்பத்தி செய்யப்படும் ஒரு வகை காட்டுப் பட்டுப்புழுகளின் கூடுகளிலிருந்து உற்பத்தி செய்யப்படும் பட்டு நூல் ஆகும். அசாம் பட்டு நூல்கள் மூன்று வகைப்படும். அவைகள் தங்க நிறத்திலான மூகா பட்டு மற்றும் வெண்மை நிறத்திலான பாட் பட்டு மற்றும் சிவப்பு நிறத்திலான  எரி பட்டு ஆகும்.  அசாமின் காமரூப ஊரக மாவட்டத்தில் உள்ள ரங்கியா நகரத்திற்கு அருகில் அமைந்த *சுவால்குச்சி* சிற்றூர் அசாம் பட்டுத் துணி நெசவுக்கு பெயர் பெற்ற இடம் ஆகும். 
## வரலாறு
பண்டைய காலத்திலிருந்தே அசாம் பகுதியில் உயர்தர பட்டு உற்பத்திக்கு நன்கு அறியப்பட்டது. கிமு 3 ஆம் நூற்றாண்டின் அரசியல் இலக்கியமான சாணக்கியர் எழுதிய அர்த்தசாஸ்திரம் நூலில் அசாமின் மிக நுட்பமான பட்டு ஆடைகளைப் பற்றி குறிப்பிடுகிறது.  பண்டைய காமரூபப் பேரரசில் தெய்வ வழிபாட்டில் பட்டு பயன்படுத்தப்பட்டதை 10-11 ஆம் நூற்றாண்டு காலத்திய காளிகா புராணம் பதிவு செய்துள்ளது.  காளிகா புராணத்தின்படி, தெய்வங்களை வழிபடும் போதும், கோவிலின் தலைமை தெய்வங்களின் சிலைகளை மூடுவதற்கும் சிவப்பு, மஞ்சள் மற்றும் வெள்ளை நிறப் பட்டுத் துணிகள் பயன்படுத்தப்பட்டது.  பழங்காலத்தில்   மூகா பட்டு  நூல்களுக்கு, (இயற்கையான) மஞ்சள், வெள்ளை  மற்றும் சிவப்பு சாயம் பூசப்பட்டதாக அறியப்படுகிறது.

பட்டு வளர்ப்பு பற்றிய அறிவு கிமு 3000-2000 காலகட்டத்தில் சீனாவிலிருந்து வந்த திபெத்திய-பர்மிய குழுக்களிடமிருந்து அசாம் பகுதிக்கு வந்திருக்கலாம் எனக்கருதப்படுகிறது. மேலும், சீனாவில் தொடங்கி, பர்மா மற்றும் அசாம் வழியாகச் சென்று, இறுதியாக துருக்மெனிஸ்தான் வழியாகச் செல்லும் தென்மேற்கு பட்டுப் பாதை வழியாக மற்றொரு பட்டு வர்த்தகம் இருந்தது. சீனாவின் பட்டு அசாம் வழியாக இந்தியாவிற்கு வந்தது என்பதைக் காட்ட பல்வேறு பதிவுகள், கிபி ஏழாம் நூற்றாண்டில் வாழ்ந்த பாணபட்டர் எழுதிய ஹர்சசரிதம் எனும் சமஸ்கிருத நூலில், பேரரசர் ஹர்சவர்தனரின்  முடிசூட்டு விழாவின் போது, ஹர்சருக்கு காமரூபப் பேரரசர் பாஸ்கரவர்மன் பல விலையுயர்ந்த பட்டுத் துணிகள் மற்றும் தங்க நகைகள் பரிசளித்தார் எனக்குறிப்பிட்டுள்ளது.

கிபி ஏழாம் நூற்றாண்டில் இந்தியாவிற்கு வருகை தந்த சீன பௌத்த அறிஞர் யுவான் சுவாங் இந்தியாவைக் குறித்து எழுதிய பதிவுகளில் அசாம் பட்டு பற்றிய குறிப்புகள் உள்ளது. அதில்   காமரூபப் பேரரசர் பாஸ்கர் வர்மனின் ஆட்சியின் போது காமரூபத்தில் பட்டு பயன்பாடு மற்றும் வர்த்தகம் குறித்து எழுதியுள்ளார். *ராம் மோகன் நாத்* தனது "அசாமி கலாச்சார பின்னணி" என்ற நூலில், "பண்டைய காலங்களில் திபெத், மத்திய ஆசியா மற்றும் சீனாவின் பல்வேறு பகுதிகளிலிருந்து பல்வேறு வழிகள் வழியாக அசாமிற்கு பட்டு வணிகர்கள் குவிந்தனர் எனக்குறிப்பிடுகிறார். மேலும் அசாமில்  பட்டுப்புழு வளர்ப்பு மற்றும் பட்டு நூல் உற்பத்தி மற்றும் பட்டுச் சேலை நெசவு செய்தல் போன்ற பணிகள் காமரூப பேரரசு மற்றும் சுதியா இராச்சியத்தில் தோன்றியது எனக்குறிப்பிடுகிறார்.

## அசாமில் பட்டு வகைகள்

அசாமில் தங்க நிறத்திலான மூகா பட்டு, வெண்மை நிறத்திலான பாட் பட்டு மற்றும் சிவப்பு நிறத்திலான  எரி பட்டுத் துணிகள் உற்பத்தி செய்யப்படுகிறது.

## மேற்கோள்கள்

## வெளி இணைப்புகள்
* Information on Wild silkmoths

பகுப்பு:இந்தியாவில் பட்டு
பகுப்பு:அசாம் வரலாறு
பாலி மக்களின் பாரம்பரிய வீடு

thumb| தெற்கு பாலியின் தனித்துவமான வடிவிலான ''லும்பங்'' (நெற் களஞ்சியக் கொட்டகை).
வலது|thumb|400x400px| பாலி மக்களின் வீட்டு அமைப்பின் எளிமையான வகை. வரைபட விளக்கம்: 1. ''நாதா'' 2. ''சங்க கெமுலன்'' 3. ''பேல் டாஜா'' அல்லது ''மெட்டன்'' 4. ''பேல் டாங்கின்'' அல்லது ''சிகேபட்'' 5. ''பேல் டாவ்'' அல்லது ''தியாங் சாங்கா'' 6. ''பேல் டெலோட்'' அல்லது ''செக்கனம்'' 7. ''பாவ்ன்'' 8. ''லும்பங்'' 9. பன்றிக்கொட்டில் 10. ''லாவாங்'' 11. ''அலிங்-அலிங்'' 12. ''சங்கா பெங்கிஜெங் கரங்''
**பாலி மக்களின் பாரம்பரிய வீடு**  (*Balinese traditional house*) என்பது இந்தோனேசியாவின் பாலியில் உள்ள பாலி மக்களின் பாரம்பரிய வீட்டைக் குறிப்பதாகும். பாலி மக்களின் பாரம்பரிய வீடு என்பது ஆஸ்ட்ரோனேசிய ஆன்மவாதத்துடன் இணைந்த இந்து மற்றும் பௌத்த நம்பிக்கைகளின் கலவையின் வெளிப்பாடாகும். இதன் விளைவாக பாலி இந்து சமயத்தின் பிரபஞ்ச விதிக்கு "இணக்கமான" ஒரு வீடு உருவானது. 

## வீட்டு வளாகம்
பாலி மக்களின் பாரம்பரிய வீடானது ஒரு வீட்டு வளாகமாக கட்டப்பட்டுள்ளது. இந்த வீடுகள் ஒரு வீட்டுக்குள் உள்ள தனித்தனி அறைகளாக இல்லாமல், ஒரு மதில் சுவருக்குள் தனித்தனி  கட்டமைப்புகளாக கட்டி அமைக்கபட்டுள்ளன.

## காட்சியகம்

படிமம்:Little_world,_Aichi_prefecture_-_Gentry_House_of_Bali_in_Indonesia.jpg|alt=A balé meten (sleeping pavilion) within a Balinese house compound.| பாலி மக்கள் வீட்டு வளாகத்திற்குள் ஒரு *பலே மெட்டன்* (படுக்கை அறை).
படிமம்:Balinese_Traditional_House_Shrines_1452.jpg|alt=Several house shrines belonging to a Balinese house compound.| பாலி மக்கள் வீட்டு வளாகத்தில் உள்ள சிற்றாலயங்கள்.
படிமம்:Village_communataire_de_Penglipuran.jpg|alt=Gate houses marks the entrance to a private compound in this Balinese traditional village of Penglipuran.| பாலி மக்களின் பாரம்பரிய கிராமமான பெங்கிலிபுரனில் உள்ள ஒரு தெரு.
படிமம்:COLLECTIE_TROPENMUSEUM_Bali_dorpstafereel._TMnr_60008111.jpg|alt=A scene within a Balinese walled residential compound belonged to a common man.| பாலி மக்களின் மதில் சூழ்ந்த குடியிருப்பு வளாகத்திற்குள் ஒரு காட்சி ஒரு சாதாரண மனிதனுக்குச் சொந்தமான வீட்டு வளாகம்.


## மேற்கோள்கள்

## வெளி இணைப்புகள்
* 
பகுப்பு:வீட்டு வகைகள்
பகுப்பு:பாலி மக்களின் பண்பாடு
தீபல் சா

**தீபல் சா** (Deepal Shaw) என்பவர் ஓர் இந்திய நடிகையும், பாடகியும் வடிவழகரும் ஆவார். இவர் பாலிவுட் திரைப்படங்களில் நடித்துள்ளார்.

## ஆரம்ப கால வாழ்க்கை
சா மும்பையில் உள்ள தூய சவேரியார் கல்லூரியில் பயின்றார். இங்கு இவர் உளவியலில் இளங்கலைப் பட்டம் பெற்றார்.

## தொழில்

### வடிவழகராக
சா தனது வாழ்க்கையை ஒரு வடிவழகராகத் தொடங்கினார். 2004 இந்தியா அழகிப் போட்டியில் பங்கேற்று, இறுதிச் சுற்றுக்கு முன்னேறினார்.

### திரைப்பட வாழ்க்கை
திசம்பர் 2005-இல், மனிஷ் குப்தா இயக்கிய தனது இரண்டாவது படமான கர்மா அவுர் ஹோலியின் படப்பிடிப்பை முடித்தார். சர்வதேச, ஆங்கில மொழித் திரைப்படமான இதில் சுஷ்மிதா சென், ரந்தீப் ஹூடா மற்றும் நவோமி காம்ப்பெல் ஆகியோர் நடித்துள்ளனர். மேலும் இது 2009-இல் வெளியிடப்பட்டது. இந்தப் படம் விமர்சகர்களிடமிருந்து மிகுந்த எதிர்மறையான விமர்சனங்களைப் பெற்றது.

2005-ஆம் ஆண்டு வெளியான *கலியுத்* திரைப்படத்தில் 'ஆன்னி' என்ற கதாபாத்திரத்திற்காகவும், 2009-ஆம் ஆண்டு வெளியான *ரன்வே* திரைப்படத்தில் 'மெல்வினா' என்ற கதாபாத்திரத்திற்காகவும், ' *எ வெட்னசுடே*' திரைப்படத்தில் 'நைனா ராய்' என்ற கதாபாத்திரத்திற்காகவும் தீபல் சா அறியப்படுகிறார். 2008 இல், ~ 2011 இல் *சாகேப் பிவி அவுர் கேங்சுடர்* திரைப்படத்தில் 'சுமனாக'. சமீபத்தில் 2021-இல், இவர் *மர்டர் அட் தீஸ்ரி மன்சில் 302* திரைப்படத்தில் நடித்தார்.

## இசைத் தொகுப்பு

### இசை காணொலிகள்

### காணொலிக் குறுவட்டு

## மேலும் காண்க

* இந்திய திரைப்பட நடிகைகளின் பட்டியல்

## மேற்கோள்கள்

## வெளி இணைப்புகள்

* 
* 

பகுப்பு:இந்தியத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
விவா

**விவா** (*Viva*) அல்லது **விவா!** என்பது 2002ஆம் ஆண்டு உருவாக்கப்பட்ட ஓர் இந்திய பாப்பிசை பெண்கள் குழுவாகும். இக்குழு சர்வதேசக் தொலைக்காட்சி நிகழ்ச்சியான *பாப்ஸ்டார்ஸின்* இந்தியப் பதிப்பின் முதல் பருவ வெற்றியாளர்களைக் கொண்டிருந்தது. இது *கோக் [V] பாப்ஸ்டார்சு* என்று பெயரிடப்பட்டது. இதன் முதன்மை விளம்பரதாரரான கொக்கக் கோலாவும் இசை சேனல் [V] ஆகியவற்றின் பெயரால் துவங்கப்பட்டது.

## பின்னணி
இந்தக் குழுவின் முதல் ஐந்து உறுப்பினர்கள் சீமா இராம்சந்தனி, பிரதிச்சி மொகபத்ரா, நேகா பாசின், மகூவா காமத், அனுசுகா மன்சந்தா ஆவ்வர். இருப்பினும், இராம்சந்தனியின் முதல் இசைத்தொகுப்பான *விவா!* வெளியான உடனேயே இக்குழுவிலிருந்து வெளியேறினார். 2002-ஆம் ஆண்டு, வாழும் கலை அறக்கட்டளையில் சேர இராம்சந்தனி அனைத்து மதங்களின் பிரார்த்தனைகளின் கலவையான ஒரு வாழும் கலை இசைத்தொகுப்பினை வெளியிட்டுள்ளார்.

இவர்கள் தங்கள் இரண்டாவது மற்றும் கடைசி இசைத்தொகுப்பான *விவா! ஐ* வெளியிட்டனர்.

குழுவின் பிளவு குறித்து அதிகாரப்பூர்வ அறிக்கை எதுவும் இல்லை என்றாலும், இவர்கள் 2003 முதல் எந்த இசைத்தொகுப்பினையும் வெளியிடவில்லை. மேலும் உறுப்பினர்கள் அனைவரும் தனித்தனியாகத் தங்களுடைய இசை வாழ்க்கையைத் தொடங்கியுள்ளனர்.

2005-ஆம் ஆண்டில், பிரதிச்சி மொகபத்ரா *வித் லவ், பிரதிச்சி* என்ற தலைப்பில் ஒரு தனி இசைத்தொகுப்பினை வெளியிட்டார். இதே ஆண்டில், மன்சந்தா சேனல் [V] இல் ஒரு நிகழ்ச்சி தொகுப்பாளராகச் சேர்ந்தார். பின்னர் இந்தி, தமிழ், தெலுங்கு மொழிப் படங்களுக்குப் பின்னணிப் பாடகரானார் . பாசின் 2006-ஆம் ஆண்டில் பின்னணிப் பாடலுக்கும் திரும்பினார். மொகபத்ரா நடிப்புக்குத் திரும்பி *மிஸ்டர் அண்ட் மிஸ்ஸஸ் மிஸ்ரா என்ற* தொடரில் நடித்தார். மஞ்சந்தா *கத்ரோன் கே கிலாடி என்ற* மெய்மைக்காட்சி நிகழ்ச்சியில் பங்கேற்றார்.

ஏ. ஆர். ரகுமான் இசையமைத்த பாலிவுட் படமான லக்கீர் 'ரோசானா' மற்றும் ரக்த் படத்தில் 'குயிரோ (தின் ஹுமாரா ஹை)' பாடலையும் பாடியுள்ளனர்.

## இசைத் தொகுப்பு

* 2002: *விவா!*
* 2003: *விவா!* *- மீண்டும் மறுபதிப்பு*

## மேற்கோள்கள்
காயத்ரி அய்யர்

**காயத்ரி அய்யர்** (*Gayatri Iyer*) என்பவர் இந்தியப் பின்னணிப் பாடகர் ஆவார். இவர் முதன்மையாக பாலிவுட் திரைப்படங்களில் பாடிவருகிறார். 2007 கோடையில் தயாரிக்கப்பட்ட எம்.எம். கேயின் *தி ஃபார் பெவிலியன்ஸின்* வெஸ்ட் எண்ட் ஆஃப் இலண்டன் இசைத் தயாரிப்பில் இளவரசி அஞ்சலியின் பாத்திரத்தில் காயத்ரி நடித்தார்.

அய்யர் 2001ஆம் ஆண்டு இலக்னோ, இந்திய மேலாண்மை கழகத்தில் (IIML) பட்டம் பெற்றார். அய்யர் குணால் காஞ்சாவாலாவை மணந்தார்.

## இசைத் தொகுப்பு
* *குலாபி* (மே 1995)
* *லோஃபர்* (9 சூன் 1996)
* *முகத்தார்* (12 சூலை 1996)
* *தன்வீர்* (20 செப்டம்பர் 1996)
* *இன்சாஃப்* (30 மே 1997)
* *யே கியா ஹோ ரஹா ஹை?* (11 அக்டோபர் 2002)
* *சுரா லியா ஹை தும்னே* (21 மார்ச் 2003)
* *ஏக் அவுர் ஏக் கியாரா* (28 மார்ச் 2003)
* *பூட்* (30 மே 2003)
* *சுப்கே சே* (12 செப்டம்பர் 2003)
* *ரகு ரோமியோ* (2004)
* *ருத்ராசு* (13 பிப்ரவரி 2004)
* *கிசுமத்* (20 பிப்ரவரி 2004)
* *சைலன்ஸ் ப்ளீஸ் - தி டிரஸ்ஸிங் ரூம்* (9 ஏப்ரல் 2004)
* *மசுதி* (9 ஏப்ரல் 2004)
* *தூம்* (27 ஆகத்து 2004)
* *தில் நே ஜிசே அப்னா கஹா* (10 செப்டம்பர் 2004)
* *பிரைடு அண்டு பிரிஜுடுசி* (8 அக்டோபர் 2004)
* *நாச்* (12 நவம்பர் 2004)
* ஹல்சுல்' (26 நவம்பர் 2004) இலிருந்து "லுட் கயீ"
* *எலன்* (14 ஜனவரி 2005)
* *ஜுர்ம்* (18 பிப்ரவரி 2005)
* *க்யா கூல் ஹை ஹம்* (6 மே 2005)
* *பிளாக் (2005 திரைப்படம்)* (2005)
* *சலாம் நமஸ்தே* (9 செப்டம்பர் 2005)
* *தில் ஜோ பி கஹே...* (23 செப்டம்பர் 2005)
* *கசக்* (30 செப்டம்பர் 2005)
* *பெண்கள் தையல்காரர்* (7 சூலை 2006)
* *அலக்* (16 ஜூன் 2006)
* *அந்தோனி கவுன் ஹை?* (4 ஆகத்து 2006)
* *மேரி அவாஸ் கோ மில் கயி ரோஷ்னி* (தொலைக்காட்சித் தொடர் {அதே பெயர்} தலைப்பு ட்ராக் 2007)
* *ஹனிமூன் டிராவல்ஸ் பிரைவேட். லிமிடெட்* (23 பிப்ரவரி 2007)
* *[[ஆடவாரி மாட்டலக்கு அர்த்தாலே வேருலே]]* (2007)
* *ரகீப்* (2007)
* *பியர்* (2007)
* *[[ரோட்சைட் ரோமியோ]]* (2008)
* *தும் ஹி தோ ஹோ* (2011)
* *அம்மா கி போலி* (2012)
* *காந்தி தி ஹீரோ* (2016)
* *நச் பலியே* தலைப்புப் பாடல்
* *இந்தியா காலிங்* தலைப்புப் பாடல்
* *ஜோடி கமல் கி* தலைப்புப் பாடல்

## மேற்கோள்கள்

## வெளி இணைப்புகள்

* 

பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:1985 பிறப்புகள்
பிரீத்தி சாகர்

**பிரீத்தி சாகர்** (*Preeti Sagar*) என்பவர் ஒரு முன்னாள் பாலிவுட் பின்னணிப் பாடகி ஆவார். இவர் 1978-ஆம் ஆண்டு *மந்தன்* திரைப்படத்தில் "மேரோ காம் கதா பரே" பாடலுக்காகவும், *ஜூலி* (1975) திரைப்படத்தில் "மை ஹார்ட் இஸ் பீட்டிங்" என்ற வெற்றிப் பாடலுக்காகவும் சிறந்த பெண் பின்னணிப் பாடகிக்கான பிலிம்பேர் விருதை வென்றார்.

## தொழில்
பிரீத்தி இசை, பாடலில் அடிப்படை பாரம்பரிய அறிவைக் கொண்ட ஒரு திறமையான பாடகி. சியாம் பெனகல் விளம்பரங்களுக்கு *ஜிங்கிள்களைப்* பாடும்படி கேட்டபோது அவர் தனது பாடகி வாழ்க்கையைத் தொடங்கினார்.

ஜூலி படத்தில் *மை ஹார்ட் இஸ் பீட்டிங் என்ற* ஆங்கிலப் பாடலின் மூலம் இவர் புகழ் பெற்றார். இதற்காக இவர் ஒரு சிறப்பு பிலிம்பேர் விருதை வென்றார்.

குழந்தைகள் பொழுதுபோக்கு மற்றும் கல்வித் துறையிலும் இவர் ஆற்றிய பங்களிப்புக்காகவும் நன்கு அறியப்பட்டவர். இந்தி மற்றும் ஆங்கிலத்தில் பல குழந்தைகளுக்கான மழலை பாடல் தொகுப்புகளின் ஒலிப் பதிப்புகளை உருவாக்க இவர் சரிமாவுடன் இணைந்து பணியாற்றினார். இவர் ஒரு தேவதைக் கதைகள் தொடரையும் உருவாக்கினார்.

இவர் இப்போது *ஏஞ்சலா பிலிம்ஸ்* என்ற தனது சொந்தத் தயாரிப்பு நிறுவனத்தை நடத்தி வருகிறார். இது விளம்பரம், குறும்படங்கள், திரைப்படப் பின்னணிப் பணிகளைச் செய்கிறது. 1990களில், ஏஞ்சலா பிலிம்ஸ், *புல்வாரி பச்சோன் கி என்ற* குழந்தைகள் தொலைக்காட்சி நிகழ்ச்சியைத் தயாரித்தது. இவர் 52வது தேசியத் திரைப்பட விருதுகளின் நடுவர் குழுவில் ஒருவராக இருந்தார்.

2010-இல், இவர் ஆதார் அடையாள அட்டைதிட்டத்தின் அதிகாரப்பூர்வக் கருப்பொருள் பாடலான *யே ஹை மேரி பெஹ்சானைப்* பாடினார்.

## தனிப்பட்ட வாழ்க்கை
பிரீத்தி சாகர் தனது கணவர் மற்றும் இரண்டு மகள்களுடன் மும்பையில் வசிக்கிறார். இவரின் தந்தை, நடிகர் மோதி சாகர், நடிகர் மோதிலால் மற்றும் பாடகர் முகேசின் உறவினர். 1950கள் மற்றும் 60களில் *அப்னா கர்*, *பர்மா ரோடு* மற்றும் *சோட்டி சோட்டி பாடின்* போன்ற படங்களில் நடித்துள்ளார். பிரீத்திக்கு "மேரோ காம் கதா பரே" பாடலை எழுதிய நீதி மற்றும் அவரின் தந்தை தயாரித்த *புல்வாரி பச்சோன் கி* (1992-1999) பாடலைத் தொகுத்து வழங்கிய நமிதா சாகர் ஆகிய இரண்டு சகோதரிகள் உள்ளனர்.

## பிரபலமான பாடல்கள்

* *ஜூலி* (1975) – *மை கார்ட் இஸ் பீட்டிங்*
* *நிசாந்த்* (1975) – *பியா பாஜ் பியாலா பியா ஜாயே நா*
* *மந்தன்* (1976) – *மேரோ காம் கத்யவாடே*
* *[[பூமிகா (திரைப்படம்)|பூமிகா]]* (1977) – *தும்ஹாரே பின் ஜீ நா லாகே*
* *கலியுக்* (1981) – *வாட் இஸ் யுவர் பிராபலம்*
* *மண்டி* (1983) – *ஷம்ஷேர் பராஹ்னா மாங் கசாப்*
* *லாக்கெட்* (1986) - *ஜோ பி கெஹ்னா சச் ஹை கெஹ்னா*

## மேற்கோள்கள்

## வெளி இணைப்புகள்
* 
* Preeti Sagar at *last.fm*
* Angela Films Company official website

பகுப்பு:வாழும் மக்கள்
பகுப்பு:பிலிம்பேர் விருதுகள் வென்றவர்கள்
மம்தா சர்மா

**மம்தா சர்மா** (*Mamta Sharma*) என்பவர் ஓர் இந்தியப் பின்னணிப் பாடகி ஆவார். இவர் *தபாங்கில்* இருந்து "முன்னி பத்நாம் ஹுய்" மற்றும் *யம்லா பக்லா தீவானாவின்* "டிங்கு ஜியா" பாடலுக்காக அறியப்படுகிறார். இந்தப் பாடல்கள் தரவரிசையில் சிறந்த பின்னணிப் பாடகிக்கான (பெண்) பிலிம்பேர் விருது உட்படப் பல விருதுகளையும் பரிந்துரைகளையும் இவருக்குப் பெற்றுத் தந்தன.

## ஆரம்ப கால வாழ்க்கை
சர்மா மத்தியப் பிரதேசத்தின் குவாலியரில் உள்ள பிர்லா நகரில் பிறந்தார். இவர் தனது படிப்பை மொரார் குவாலியரில் உள்ள புனித பால் பள்ளியில் முடித்தார். பள்ளியில், இவர் இசைநிகழ்ச்சிகளை நடத்தியுள்ளார். பின்னர் இவர் தனது இசைக்குழுவுடன் பல்வேறு குடும்ப நிகழ்வுகளிலும் (திருமண வரவேற்புகள், விருந்துகள்) நிகழ்ச்சிகளை நடத்தினார்

## தொழில்
பாலிவுட், பெங்காலி மொழிகளில் பாடுவதற்கு முன்பு, இவர் பல போச்புரி இசைத்தொகுப்புகளில் பாடியுள்ளார். இசை இயக்குநர் லலித் பண்டிட் இவரைத் தனது வெற்றிப் படமான தபாங்கில், *முன்னி பத்நாம் ஹுய் என்ற* பாடலி அறிமுகப்படுத்தினார். *தபாங்கின்* தெலுங்கு பதிப்பான கப்பார் சிங்கில் *கெவ்வு கேகா* என்ற பாடலையும் இவர் பாடியுள்ளார். பின்னர் இவர் *பெவிகால்* சே' & 'தூ' போன்ற வெற்றிப் பாடல்களை வழங்கினார்.

## இசைத் தொகுப்பு

## பாராட்டுகள்

; விருது

* 17ஆவது வருடாந்திர *ஸ்டார் ஸ்கிரீன் விருதுகள்*, 2011 - கார்பன் மொபைல்ஸ் இசையில் சிறந்த புதிய திறமை  சிறந்த பின்னணிப் பாடகி (பெண்) 
* 6வது அப்சரா திரைப்பட தயாரிப்பாளர்கள் சங்க விருதுகள், 2011 - சிறந்த பின்னணிப் பாடகி (பெண்) 
* 56வது பிலிம்பேர் விருதுகள், 2011 - சிறந்த பின்னணிப் பாடகி (பெண்) 
* 12வது பன்னாட்டு இந்தியத் திரைப்பட விருதுகள், டொராண்டோ, 2011 - சிறந்த பின்னணிப் பாடகி (பெண்) 
* மிர்ச்சி இசை விருதுகள், 2010 - ஆண்டின் வரவிருக்கும் பெண் பாடகி 
* மிர்ச்சி இசை விருதுகள், 2010 - ஆண்டின் சிறந்த பெண் பாடகி
* அப்சரா திரைப்படம் & தயாரிப்பாளர்கள் சங்க விருதுகள் 2013 - 93.5 ரெட் எப். எம். வானொலியில் மிகவும் பிரபலமான திரைப்படப் பாடலுக்கான விருது. "தபாங் 2" திரைப்படத்தின் "பெவிகால் எஸ்இ" பாடலுக்காக.

; விருதுப் பரிந்துரைகள்

* முதல் *பிக் ஸ்டார் பொழுதுபோக்கு விருதுகள்*, 2010 - சிறந்த பின்னணிப் பாடகி (பெண்) 
* ஜீ திரைப்பட விருதுகள், 2011 - சிறந்த பின்னணிப் பாடகி (பெண்) 
* ஸ்டார்டஸ்ட் விருதுகள், 2011 – புதிய இசை உணர்வு (பெண்)
* 2ஆவது தென்னிந்தியச் சர்வதேசத் திரைப்பட விருதுகள், 2013 - *கப்பார் சிங்கின்* "கெவ்வு கேகா" பாடலுக்காகச் சிறந்த பெண் பின்னணிப் பாடகி
* 2வது தென்னிந்தியச் சர்வதேசத் திரைப்பட விருதுகள், 2013 - *யாரே கூகடலியில்* இருந்து "123 மைக் டெஸ்டிங்" பாடலுக்காகச் சிறந்த பெண் பின்னணிப் பாடகி

## மேலும் காண்க

* இந்திய பின்னணிப் பாடகர்களின் பட்டியல்

## மேற்கோள்கள்

## வெளி இணைப்புகள்
* 

பகுப்பு:பிலிம்பேர் விருதுகள் வென்றவர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1980 பிறப்புகள்
செனோடைம்-(Gd)

**செனோடைம்-(Gd)** (*Xenotime-(Gd)*) என்பது Gd(PO4) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். செனோடைம் என்ற அரிய கனிமத்தின் கடோலினியம் தனிமம் இடம்பெற்றுள்ள கனிமமாக இது வகைப்படுத்தப்படுகிறது. அறியப்பட்ட சில காடோலினியம் ஆதிக்கம் செலுத்தும் அருமண்  தாதுக்களில் செனோடைம்-(Gd) கனிமமும் ஒன்றாகும்.

பன்னாட்டு கனிமவியல் சங்கம் செனோடைம்-(Gd) கனிமத்தை  என்ற குறியீட்டால் அடையாளப்படுத்துகிறது. 

## கண்டுபிடிப்பு
2023 ஆம் ஆண்டில் சுலோவாக் தாது மலைகளில் செனோடைம்-(Gd) கனிமம் கண்டறியப்பட்டது.  நடுத்தர அருமண் தனிமங்கள் என வகைப்படுத்தப்பட்ட தனிமங்களால் செறிவூட்டப்பட்ட பிற அருமண் தாதுக்களுடன் சேர்ந்து இது காணப்பட்டதாக பதிவுகள் பதிவாகியுள்ளன. செனோடைம்-(Gd) என்ற கனிம இனத்தை 2023 ஆம் ஆண்டில் பன்னாட்டு கனிமவியல் சங்கம் அங்கீகரிக்கத்துள்ளது. சுலோவாகியாவிலுள்ள பிரகோவ்சு கிராமத்திற்கு அருகிலுள்ள இயிம்னா வோடா குவார்ட்சு விளிம்புகளில் எடுக்கப்பட்ட கடோலினியம் நிறைந்த செனோடைம்-(Y) மாதிரியில் காணப்படும் படிகங்களின் அடிப்படையில் 2024 ஆம் ஆண்டில் கனிமத்தின் விளக்கம் வெளியிடப்பட்டது. இட்ரியம் தவிர, ஆய்வு செய்யப்பட்ட வகைப் பொருள் டிசிப்ரோசியம், சமாரியம் மற்றும் டெர்பியம் போன்ற அருமண் தனிமங்களும் இதில் கலந்திருக்கும்.

## மேற்கோள்கள்

பகுப்பு:கடோலினியம் கனிமங்கள்
பகுப்பு:பாசுப்பேட்டு கனிமங்கள்
பகுப்பு:நாற்கோணவமைப்புக் கனிமங்கள்
பகுப்பு:கனிமங்கள்
நேவார் இசை

[thumb|267x267px|[காத்மாண்டு நகரச் சதுக்கம்|காத்மாண்டு நகரச் சதுக்கத்தில் நடைபெறும் குன்லா இசை நிகழ்ச்சி.]]
thumb|200x200px|காட்மாண்டுவில் குமாரி ஜத்ராவின் தேரோட்டத்திற்கு நய்கின் இசைக்கலைஞர்கள் தலைமை தாங்குகின்றனர்.
**நேவா இசை** என்றும் உச்சரிக்கப்படும் நேவார் இசை (*Newar music*) , நேபாளத்தில் நேவார்களால்  உருவாக்கப்பட்ட பாரம்பரிய இசையாகும். பாரம்பரிய இந்து மற்றும் பௌத்த இசையில் நேவார் இசை அதன் வேர்களைக் கொண்டுள்ளது. இது காத்மாண்டு சமவெளி மற்றும் அதன் சுற்றுப்புறங்களின் நாட்டுப்புற இசையை இணைப்பதன் மூலம் உருவானது. இசைக்கருவிகள் முக்கியமாக தாளம் மற்றும் காற்றுக் கருவிகளைக் கொண்டுள்ளன.

## பாரம்பரிய இசை
பாரம்பரிய இசை என்பது மன்னர் மகேந்திர மல்லனின் ஆட்சியின் போது 16 ஆம் நூற்றாண்டிலிருந்து 20 ஆம் நூற்றாண்டின் முதல் தசாப்தம் வரையிலான இசையைக் குறிக்கிறது. பாரம்பரிய பாடல்களில் பல்வேறு தெய்வங்களை விவரிக்கும் பாடல்கள், காதல் மற்றும் திருமணம் பற்றிய பாடல்கள், பாடல்வரிகள், அரிசி மாற்று அறுவை சிகிச்சை மற்றும் வரலாற்று பாடல்கள் ஆகியவை விவரிப்புகளின் வடிவத்தில் உள்ளன. பாரம்பரிய இசைக்கலைஞர்கள் இசை மற்றும் நடனத்தின் நேவார் கடவுளான நசா தியாவை வணங்குகிறார்கள்.

பாரம்பரிய நேவார் இசை ஒரு குறிப்பிட்ட அட்டவணையில் ஏற்பாடு செய்யப்பட்டுள்ளது. பாரம்பரிய நேவார் இசையின் மேலாதிக்க வடிவங்களில் ஒன்று தபா இசை ஆகும். தபா இசை என்பது லிச்சாவி காலத்தின் பிற்பகுதியில் தோன்றியதாகவும், மல்லர் காலத்தில் செழித்து வளர்ந்ததாகவும் கருதப்படுகிறது. அடிப்படையில், தபா இசையின் பாடல்கள் பாரம்பரிய இராகங்களை அடிப்படையாகக் கொண்ட பக்தி பாடல்கள் ஆகும். குத்தி என்று அழைக்கப்படும் பாரம்பரிய குழுக்களுடன் தொடர்புடையதாக இருக்கும் தபா கலா என்று அழைக்கப்படும் இசைக்குழுக்களால் தபா இசை இசைக்கப்படுகிறது. இராகங்களின்படி, சில பாடல்கள் குறிப்பிட்ட பருவங்களில் அல்லது நாளின் மட்டுமே இசைக்கப்படுகின்றன. பாடல்கள் பொதுவாக ஒரு குறிப்பிட்ட பருவத்தின் மனநிலையை விவரிக்கின்றன அல்லது சித்தரிக்கின்றன. பருவகால மற்றும் திட்டமிடப்பட்ட இராகங்களைத் தவிர, தீபக் இராகம் (ஒரு மன்னர் இறந்தவுடன் இசைக்கப்படும்) போன்ற குறிப்பிட்ட நிகழ்வுகளின் போது பல்வேறு இராகங்கள் இசைக்கப்படுகின்றன.

பருவங்கள், அவற்றின் திருவிழாக்கள் மற்றும் அவற்றுடன் வரும் இசை பின்வருமாறு

நாளின் வெவ்வேறு நேரங்களில் வாசிக்கப்படும் பல்வேறு இராகங்களின் அட்டவணை பின்வருமாறு -

## நவீன இசை
thumb|மதன் கிருஷ்ணா சிரேஸ்தா எழுதிய ''டாஞ்சி யா ஆலு'' பாடலின் கிராமபோன் பதிவு.
thumb|பிருகு ராம் சிரேஸ்தா நவீன இசையில் நன்கு அறியப்பட்டவர்
பாரம்பரிய இசையைத் தவிர, பிரபலமான இசையும் உள்ளது. நேபாள இசைக்கலைஞரான சேதுராம் சிரேஸ்தா இவ்வாறான ராஜமதி என்ற பாடலை 1908 ஆம் ஆண்டில் கொல்கத்தாவில் ஒரு கிராமபோன் வட்டில் முதன்முதலில் பதிவு செய்தார். 2005 ஆம் ஆண்டின் இறுதியில், *தி லக்கே* (நவ்ராஸ் சிரேஸ்தா) அவர்களின் முதல் நெவாரி மெட்டல் தம்பா டாச்சாவை பதிவு செய்தது.

சமகால கலாச்சாரத்தில், பிரேம் தோஜ் பிரதான், மதன் கிருஷ்ணா சிரேஸ்தா மற்றும் துர்கா லால் சிரேஸ்தா போன்ற ஏராளமான பாப் இசைக்கலைஞர்கள், பாடலாசிரியர்கள் மற்றும் பாடகர்கள் உள்ளனர்.

## இதனையும் காண்க

* மல்ஸ்ரீ துன்
* குன்லா பஜன்

## மேற்கோள்கள்

பகுப்பு:நேவார்
பகுப்பு:நேபாள பண்பாடு
மகேந்திர மல்லர்

**மகேந்திர மல்லா** (*Mahendra Malla*) மல்லர் வம்சத்தைச் சேர்ந்த காந்திபூரின் நான்காவது மன்னராகவும் இருந்தார். இவர் தனது தந்தை அமர மல்லனுக்குப் பிறகு 1560 முதல் 1574 வரை ஆட்சி செய்தார். மல்லர் வம்சம் இமயமலையின் அடிவாரத்தில் அமைந்த நேபாள நாட்டின் காத்மாண்டு சமவெளிப் பகுதிகளை கிபி 1201 முதல் 1769 முடிய ஆட்சி செய்த அரச வம்சமாகும். இவர்களை நேவார் மக்கள் (நேபாள நாட்டவர்) என்றும் அழைப்பர். மல்லர்கள் இந்து சமயத்தைச் சார்ந்தவர்கள்.

## ஆட்சி
மகேந்திர மல்லர் தனது ஆட்சியின் போது தனது இராச்சியத்தின் பொருளாதாரத்தையும் வர்த்தகத்தையும் மேம்படுத்த முயன்றார். இதனால் மக்களுக்கும் பல்வேறு கோயில்களுக்கும் நிலங்களை விநியோகித்தார். காத்மாண்டுவில் அமைந்துள்ள தலேஜு கோயிலை இவர் கட்டினார்.

இவர் தனது ஆட்சியின் போது முதல் வெள்ளி *மொகர்* நாணயங்களை வெளியிட்டார். இதன் காரணமாக, நாணயங்கள் நீண்ட காலமாக மகேந்திரமல்லிகள் என்று அழைக்கப்பட்டன.

## மேற்கோள்கள்

பகுப்பு:1574 இறப்புகள்
பகுப்பு:நேபாள மன்னர்கள்
இலாவெண்டுலன் குழு

**இலாவெண்டுலன் குழு** (*Lavendulan group*) என்பது  தாமிரம் மற்றும் குளோரைடுகளைக் கொண்டுள்ள ஆர்சனேட்டு மற்றும் பாசுபேட்டு தாதுக்களைக் கொண்ட கனிமங்களின் குழுவாகும்.

## இலாவெண்டுலன் குழு உறுப்பினர்கள்
இலாவெண்டுலன் குழுவில் பின்வரும் கனிமங்கள் உறுப்பினர்களாக உள்ளன.
;பாசுபேட்டுகள்:
*சாம்ப்லைட்டு - NaCaCu5(PO4)4Cl*5H2O 
;ஆர்சனேட்டுகள்:
*இலாவெண்டுலன்- NaCaCu5(AsO4)4Cl*5H2O
*இச்டெனெகைட்டு-NaPbCu5(AsO4)4Cl*5H2O}}

## தொடர்புடைய கனிமங்கள்
இலெமான்சுகைட்டு -NaCaCu5(AsO4)4Cl*3H2O, வேறுபட்ட உருவ அமைப்பைக் காட்டும் இலெமான்சுகைட்டின் முந்நீரேற்று.

## மேற்கோள்கள்

பகுப்பு:செப்புக் கனிமங்கள்
பகுப்பு:குளோரைடு கனிமங்கள்
பகுப்பு:ஆர்சனேட்டு கனிமங்கள்
பகுப்பு:பாசுப்பேட்டு கனிமங்கள்
பகுப்பு:கனிமக் குழுக்கள்
பகுப்பு:கனிமங்கள்
அலியா அஃப்ரோசு

**அலியா அஃப்ரோசு** (*Aleya Afroz*) வங்காளதேசத்தைச் சேர்ந்த ஓர் அரசியல்வாதி ஆவார்.  சமயச்சார்பற்ற முன்னணி அரசியல் கட்சியான அவாமி லீக் என்ற மக்கள் முன்னணி கட்சியைச் சேர்ந்த ஓர் அரசியல்வாதியான இவர்  வங்காளதேச நாடாளுமன்றத்தின் ஒதுக்கப்பட்ட இடத்திலிருந்து தேர்ந்தெடுக்கப்பட்டவர்.

## தொழில்
1996 ஆம் ஆண்டு அவாமி லீக் கட்சியின் வேட்பாளராக ஒதுக்கப்பட்ட இடத்திலிருந்து அஃப்ரோசு வங்காளதேசத்தின் நாடாளுமன்றத்திற்குத் தேர்ந்தெடுக்கப்பட்டார். வங்காளதேசத்தின் தென்மேற்குப் பகுதியிலுள்ள் ரைட்சு இயெசோர் என்ற மனித உரிமை நிறுவனத்தில் 1991 ஆம் ஆண்டு முதல் தலைவராக இவர் பணியாற்றி வருகிறார்.

## மேற்கோள்கள்

பகுப்பு:வாழும் மக்கள்
பகுப்பு:வங்காளதேச அரசியல்வாதிகள்
பெல்லைட்டு

**பெல்லைட்டு** (*Pellyite*) என்பது Ba2Ca(Fe,Mg)2Si6O17 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சிலிக்கேட்டு வகை கனிமமான இது கனடா நாட்டின் யூக்கோன் பிரதேசத்திலுள்ள பெல்லி ஆற்றில் கண்டு பிடிக்கப்பட்டது. இதனால் கனிமத்திற்கு பெல்லைட்டு எனப் பெயரிடப்பட்டது. 

## மேற்கோள்கள்

பகுப்பு:கனிமங்கள்
பகுப்பு:பேரியம் கனிமங்கள்
பகுப்பு:கால்சியம் கனிமங்கள்
97ஆவது அகாதமி விருதுகள்

**97ஆவது அகாதமி விருதுகள்** (*97th Academy Awards*) அமெரிக்காவின் கலிபோர்னியா மாநிலத்திலுள்ள லாசு ஏஞ்சலசு மாகாணத்தின் புறநகர்ப் பகுதியான ஆலிவுட்டின் டால்பி திரையரங்கத்தில் வழங்கப்பட்டது. இயங்குபடக் கலை மற்றும் அறிவியல் அகாதமி இவ்விருது வழங்கும் விழாவை 2025 ஆம் ஆண்டு மார்ச்சு மாதம் 2 ஆம் தேதியன்று நடத்தியது. மாலையில், இயங்குபடக் கலை மற்றும் அறிவியல் அகாதமி நிறுவனம் 23 பிரிவுகளில் அகாதமி விருதுகளை (ஆசுகார் விருதுகள்) வழங்கியது. 2024 ஆம் ஆண்டில் வெளியான திரைப்படங்கள் கௌரவிக்கப்பட்டன. அமெரிக்காவில் ஏபிசி எனப்படும் அமெரிக்க ஒளிபரப்பு நிறுவனம்  இந்த விழாவை தொலைக்காட்சியில் ஒளிபரப்பியது. முதல் முறையாக இணையவழியில் நேரடிப் பார்வையாளர்களுக்காகவும் மேலதிக ஊடக சேவை வழியாக ஒளிபரப்பப்பட்டது. நகைச்சுவை நடிகர் கோனன் ஓ'பிரையன் முதல் முறையாக நிகழ்ச்சியின் தொகுப்பாளராக இருந்தார். இராச்சு கபூர் மற்றும் கேட்டி முல்லன் நிர்வாகத் தயாரிப்பாளர்களாகச் செயல்பட்டனர்.

சிறந்த திரைப்படம் என்ற விருது உட்பட சிறந்த படத்தொகுப்பு, சிறந்த இயக்குனர், சிறந்த திரைக்கதை, சிறந்த அசல் திரைக்கதை ஆகிய பிரிவுகளில் பாலியல் தொழிலாளியின் காதலைப் பேசிய அனோரா திரைப்படம் ஐந்து விருதுகளை வென்றுள்ளது. 

த புரூட்டலிசுட்டு என்ற திரைப்படத்துக்கு 3 விருதுகள் கிடைத்தன. சிறந்த நடிகர் (அட்ரியன் ப்ரோடி), சிறந்த அசல் இசை (டேனியல் புளூம்பெர்க்கு), சிறந்த ஒளிப்பதிவு (லால் கிராலே) ஆகிய பிரிவுகளில் இந்தப் படம் விருதுகளை வென்றது.

தூன்: இரண்டாம் பகுதி (சிறந்த ஒலி அமைப்பு,காட்சி விளைவுகள்) எமிலியா பெரெசு மற்றும் விக்டு (ஆடை வடிவமைப்பு,) ஆகியவை தலா இரண்டு விருதுகளைப் பெற்றன. 

கான்க்ளேவ் (தழுவல் திரைக்கதை), புளோ (இயங்கு படம்), ஐ ஆம் நாட் எ ரோபோட்டு, ஐ ஆம் சிடில் இயர் (வெளிநாட்டுத் திரைப்படம்), இன் தி சேடோ ஆப் தி சைப்ரசு, நோ அதர் லேண்டு (ஆவணப்படம்:), தி ஒன்லி கேர்ள் இன் தி ஆர்க்கெசுட்ரா (ஆவணக் குறும்படம்), எ ரியல் பெயின் (துணை நடிகர்), மற்றும் தி சப்சுடான்சு (ஒப்பனை, சிகையலங்காரம்) ஆகிய திரைப்படங்கள் தலா ஒரு விருதையும் வென்றன. 

## மேற்கோள்கள்

## வெளி இணைப்புகள்
* 
* 
* Oscars Channel (இயங்குபடக் கலை மற்றும் அறிவியல் அகாதமியின் அலைவரிசை)
* 

பகுப்பு:அகாதமி விருதுகள்
பகுப்பு:2025 நிகழ்வுகள்
அமர மல்லன்

**அமரா மல்லன்** (*Amara Malla*) (நரேந்திர மல்லர் என்றும் அழைக்கப்படுகிறார்) மல்லர் வம்சத்தின் மன்னரும் காந்திபூரின் மூன்றாவது மன்னரும் ஆவார். இவர் தனது தந்தை சூர்ய மல்லனுக்குப் பிறகு 1530 முதல் 1560 வரை ஆட்சி செய்தார்.

## வாழ்க்கை
அமர மல்லர் ஒரு மதம் சார்ந்த மன்னராக இருந்தார். மேலும் ஹால்சௌக் தேவி யாத்திரை, அரி சித்தி யாத்திரை, திரிசூலி யாத்திரை போன்ற பல திருவிழாக்களைத் தொடங்கினார். தனது ஆட்சியின் போது, மற்றவற்றுடன் கூடுதலாக, பின்வரும் கிராமங்களை தனது இராச்சியத்துடன் இணைத்தார்.  இவர் 1560 இல் இறந்தார். இவருக்குப் பின்னர் இவரின் மகன் மகேந்திர மல்லர் ஆட்சிக்கு வந்தார்.

## மேற்கோள்கள்

பகுப்பு:1560 இறப்புகள்
பகுப்பு:நேபாள அரச மரபுகள்
சுங்கி

thumb|173x173px| சுங்கிப் பந்து
**சுங்கி** (*Chungi*) என்பது நேபாளத்திலும் வடகிழக்கு இந்தியாவிலும் குழந்தைகள் விளையாடும் ஒரு பாரம்பரிய விளையாட்டு. விளையாட்டின் அமைப்பு *கேக்கி சாக்கைப்* போன்றது. இந்த விளையாட்டானது நடுவில் இரப்பர் பட்டைகளால் கட்டி உருவாக்கப்பட்ட பந்து ஒன்றைக் கொண்டு விளையாடப்படுகிறது.

## விளையாட்டு
விளையாட்டின் விதிகள் பிராந்தியத்திற்கு ஏற்ப மாறுபடும். சுங்கி விளையாடுவதற்கான பாரம்பரிய வழி, பந்தை தரையில் விழாமல் கால்களைப் பயன்படுத்தி எத்தனை முறை வேண்டுமானாலும் அடிக்கலாம் என்பதைக் கணக்கில் கொண்டு விளையாடுவதாகும். இரண்டு கால்களையும் பயன்படுத்தி விளையாட அனுமதிக்கப்படுகிறது. ஆனால் வேறு எந்த உடல் பாகத்தையும் பயன்படுத்த முடியாது. பொதுவாக, ஆட்டத்தின் முடிவில் இலக்கு எண்ணிக்கை தீர்மானிக்கப்படுகிறது. எண்ணிக்கையின் முடிவில், பந்தை முடிந்தவரை தூரம் அடிக்க ஒரு பின் உதை செய்யப்படுகிறது. பந்து முன்னர் தீர்மானிக்கப்பட்ட தூரத்திலிருந்து போதுமான தொலைவில் இருக்க வேண்டும். இது வீரரின் கால்களால் அளவிடப்படுகிறது. ஒரு வீரர் பந்தை அடிக்க முடியாவிட்டால், மற்றொரு வீரருக்குத் தொடர வாய்ப்பு கிடைக்கும்.

விளையாடக்கூடிய மற்றொரு வகை விளையாட்டு, பந்தைத் தரையில் விழாமல், காலால் மற்ற வீரர்களுக்கு அனுப்புவதாகும். 

## தாக்கம்
நேபாளத்தின் மற்றொரு பாரம்பரிய விளையாட்டான தண்டி பியோவின் புகழ் குறைவதற்கு சுங்கி ஒரு காரணமாகக் கருதப்படுகிறது.

பள்ளியில் குழந்தைகளுக்குக் கணிதம் மற்றும் பிற கருத்துக்களைக் கற்பிக்கவும் இந்த விளையாட்டு பயன்படுத்தப்பட்டுள்ளது.

## மேற்கோள்கள்

பகுப்பு:நேபாளத்தில் விளையாட்டு
பெலோவைட்டு குழு

**பெலோவைட்டு குழு** (*Belovite group*) என்பது அபடைட்டு மீக்குழுவில் உள்ள பாசுபேட்டுகளின் குழுவாகும். இது புளோரபடைட்டுடன் தொடர்புடையது.

## பெலோவைட்டு குழு உறுப்பினர்கள்
பெலோவைட்டு கனிமக் குழுவில் பின்வரும் கனிமங்கள் உறுப்பினர்களாக உள்ளன.

*பெலோவைட்டு
**பெலோவைட்டு-(Ce)-(NaCeSr3(PO4)3F)
**பெலோவைட்டு-(La)-(NaLaSr3(PO4)3F) 
*கார்ல்கிசெக்கிட்டு-NaNdCa3(PO4)3F
*தெலோனைட்டு-(Na0.5REE0.25Ca0.25)(Ca0.75REE0.25)Sr1.5(CaNa0.25REE0.25)(PO4)3F0.5(OH)0.5
*புளுவோர்கேபைட்டு-(Ca,Sr,Ce,Na)5(PO4)3F
*புளுவோர்சிட்ராபைட்டு-SrCaCa3(PO4)3F
*குவான்னர்சூட்டு-(Ce) NaCeBa3(PO4)3F0.5Cl0.5

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:கனிமங்கள்
சௌமியா குகுலோத்

**சௌமியா குகுலோத்** (*Soumya Guguloth*) இவர் இந்தியாவின் தெலங்காணா மாநிலத்தில் அமைந்துள்ள [[நிசாமாபாத் மாவட்டத்தில் உள்ள குனேபெல்லி என்ற ஊரில் 2001 ஆம் ஆண்டு,  ஜூலை மாதம் 18 ஆம் நாள் பிறந்தார். ஒரு இந்திய தொழில்முறை கால்பந்து வீரர் ஆவார், சௌமியா குகுலோத் இந்திய மகளிர் லீக் கிளப்பான கிழக்கு பெங்கால் மற்றும் இந்திய மகளிர் தேசிய அணிக்காக மிட்பீல்டராக விளையாடி வருகின்றார்.

## வாழ்க்கை
சௌமியா 2021 ஆம் ஆண்டில் கோகுலம் கேரளாவுடன் ஒப்பந்தம் செய்வதற்கு முன்பு இந்திய மகளிர் லீக்கில் கென்க்ரேவுக்காக விளையாடியுள்ளார். இவர் 2021 ஆம் ஆண்டில் ஆசிய கால்பந்து கான்பெடரேசன் மகளிர் கிளப் சாம்பியன்ஷிப்பிலும் பங்கேற்றார். இங்கு இவர்கள் மூன்றாவது இடத்தைப் பிடித்தனர்.

2022 ஆம் ஆண்டு, அன்று, ஜூலை மாதம், 13ந் தேதி, ஜோதி சவுகானுடன் சேர்ந்து, டினாமோ ஜாக்ரெப் என்ற பிரவா பக்கப் போட்டியில் ட்ரையல்ஸ் வழங்க அழைக்கப்பட்டதாக அறிவிக்கப்பட்டது. ஜூன் மாதம் 6–11 வரை கொல்கத்தாவில் நடைபெற்ற "ஸ்போர்ட்ஸ் எலைட் ட்ரையல்ஸ்" போட்டியில் கலந்து கொண்டபோது, ​​கிளப்பின் உதவி பயிற்சியாளர் மியா மெட்வெடோஸ்கி என்பவரால் இவர்கள் தேர்ந்தெடுக்கப்பட்டனர். செப்டம்பர் 1 ஆம் தேதி, இவர் இந்த கிளப்பால் கையெழுத்திடப்பட்டார்.

சௌமியா தனது குரோஷிய மகளிர் லீக்கில் 2022 ஆம் ஆண்டு, நவம்பர் மாதம், 20 ஆம் தேதியன்று கால்பந்து விளையாட அறிமுகமானார். 2023 ஆம் ஆண்டு, மார்ச் மாதம் 5 ஆம் தேதியன்று குரோஷிய மகளிர் கால்பந்து கோப்பை ரவுண்ட் ஆப் 16 போட்டியில் டினாமோ ஜாக்ரெப்பிற்காக தனது முதல் கோலை அடித்தார்.

## சர்வதேச விளையாட்டுப் போட்டிகள்
பல்வேறு இளைஞர் சர்வதேச மட்டங்களில் இந்தியாவைப் பிரதிநிதித்துவப்படுத்திய பிறகு, சௌமியா 2021 ஆம் ஆண்டு, ஏப்ரல் மாதம் 8 ஆம் தேதியன்று உஸ்பெகிஸ்தானுக்கு எதிரான நட்புரீதியான வெளிநாட்டுப் போட்டியில் 0–1 என்ற கணக்கில் தோல்வியடைந்ததன் மூலம் தேசிய அணிக்காக தனது சீனியர் அறிமுகமானார்.  2022 ஆம் ஆண்டு, செப்டம்பர் மாதம், 7 ஆம் தேதியன்று, நேபாளத்தில் நடந்த தெற்காசிய பெண்கள் கால்பந்து பெடரேசன் மகளிர் சாம்பியன்ஷிப்பில், பாகிஸ்தானுக்கு எதிராக தனது முதல் சர்வதேச கோலை அடித்தார், அதன் 3–0 வெற்றியைப் பெற்றார். பின்னர் செப்டம்பர் 10 தேதியன்று, மாலத்தீவுக்கு எதிராக மீண்டும் ஒரு கோல் அடித்து அவர்கள் 9–0 என்ற வெற்றியைப் பெற்றனர்.

## தொழில் புள்ளிவிவரங்கள்
### சர்வதேசம்

## மேலும் படிக்க
* 
## மேற்கோள்கள்

## வெளி இணைப்புகள்
* Soumya Guguloth at All India Football Federation
* 

பகுப்பு:2001 பிறப்புகள்
பகுப்பு:வாழும் மக்கள்
பகுப்பு:விளையாட்டு வீரர்கள்
சிவசிம்ம மல்லர்

**சிவசிம்மன்'' அல்லது **சிவசிம்கா** என்றும் அழைக்கப்படும் **சிவசிம்க மல்லர்*' (*Shiva Simha Malla'') மல்லர் வம்சத்தின் ஆட்சியாளரும் காந்திபூரின் ஆறாவது மன்னரும் ஆவார். இவர் தனது சகோதரர் சதாசிவ மல்லர் பதவி நீக்கம் செய்யப்பட்ட பின்னர் 1578 இல் தனது ஆட்சியைத் தொடங்கினார்.

## வாழ்க்கை
இவரது சகோதரர் சதாசிவ மல்லர் ஒரு ஒழுக்கக்கேடான மன்னராக இருந்தார். 1578 ஆம் ஆண்டில் சிவசிம்ம மல்லனும் பொது மக்களும் சேர்ந்து பதவி நீக்கம் செய்து அவரை பக்தபூருக்கு நாடுகடத்தினர். பின்னர் சிவசிம்மன் காந்திபூர் மன்னராக முடிசூட்டப்பட்டார் 

சிவசிம்ம மல்லர் எளிமையான இயல்புடையவர். 1600 ஆம் ஆண்டில் அவர் இலலித்பூரை இணைத்தார். பின்னர் ஜெயயக்ச மல்னுக்குப் பிறகு இராச்சியம் சிதைந்த காலத்திலிருந்து விஷ்ணுசிம்மரின் சந்ததியினரால் ஆட்சி செய்யப்பட்டது. பின்னர் இவர் தோலகாவைக் கைப்பற்றி காந்திபூரின் கட்டுப்பாட்டின் கீழ் கொண்டு வந்தார்.

இவர் முதலில் தனது மகன் அரிகர சிம்மனை இலலித்பூரின் ஆளுநராக நியமித்தார். அரிகர சிம்மன் சிறிது காலத்திற்குப் பிறகு இறந்தார். பின்னர், அவரது மூத்த மகன் சித்தி நரசிம்ம மல்லன் இஅலித்பூரின் ஆளுநராக இருந்தார்.

## வாரிசு
1619இல் சிவசிம்மர் இறந்த பிறகு, அரிகர சிம்மனின் மற்றொரு மகனான இலட்சுமி நரசிம்ம மல்லன் காந்திபூரின் மன்னராக பதவியேற்றார். இந்த சமயத்தில் சித்தி நரசிம்ம மல்லன் காந்திபூரிலிருந்து இலைத்பூர் சுதந்திரமாக இருப்பதாக அறிவித்தார். இவ்வாறு, சிவசிம்மனால் ஒன்றிணைக்கப்பட்ட காந்திபூர் மற்றும் இலலித்பூர் இராச்சியங்கள் மீண்டும் அவரது பேரன்களால் பிரிக்கப்பட்டன.

## மேற்கோள்கள்

பகுப்பு:1619 இறப்புகள்
சம்சுன் நகர் அகமது

**சம்சுன் நகர் அகமது** (*Shamsun Nahar Ahmed*) வங்காளதேசத்தைச் சேர்ந்த ஓர் அரசியல்வாதி ஆவார். பேகம் சம்சுன் நகர் அகமது என்ற பெயராலும் இவர் அறியப்பட்டார். 5 ஆவது தேசிய சங்கத் தொகுதியின் உறுப்பினராக இவர் தேர்ந்தெடுக்கப்பட்டார். வங்காளதேச தேசியவாதக் கட்சியின் அரசியல்வாதியாகச் செயல்பட்டார்.

இவரது அண்ணன் மச்சித்-உல்-அக்கு ஓர் இராணுவ அலுவலர் ஆவார். இவருக்கு மேலும் நான்கு சகோதரர்கள் இருந்தனர். இவர்களின் தந்தை 1943 ஆம் ஆண்டில் இறந்தார். பாக்கித்தான் வானொலி  நிகழ்ச்சியில் சம்சுன் நகர் அகமது பாடினார்.

2017 ஆம் ஆண்டு அக்டோபர் மாதம் 26 ஆம் தேதியன்று இவர் டாக்காவில் காலமானார்.
 
## மேற்கோள்கள்

பகுப்பு:2017 இறப்புகள்
பகுப்பு:வங்காளதேச அரசியல்வாதிகள்
பகுப்பு:வங்காளதேச மக்கள்
புறத்தாக்குடி

**புறத்தாக்குடி** (*Purathakudi*) என்பது தென்னிந்திய மாநிலமான தமிழ்நாட்டின் திருச்சிராப்பள்ளி மாவட்டத்தில் உள்ள ஒரு சிற்றூராகும். புறத்தாக்குடி, திருச்சிராப்பள்ளியிலிருந்து 18 கிலோமீட்டர் தொலைவில்  அமைந்துள்ளது.

புறத்தாக்குடி மக்களின் முதன்மைத் தொழில் வேளாண்மை ஆகும். புனித சேவியர் மேல்நிலைப் பள்ளி என்ற புகழ்பெற்ற பள்ளி இங்கு உள்ளது. மகிளம்பாடி, நெய்க்குப்பை, புதூர் உத்தமனூர் ஆகிய கிராமங்களுக்கு அருகில், 325 ஆண்டுகள் பழமையான புனித சவேரியர் தேவாலயம் மற்றும் சுமார் 40 ஆண்டுகள் பழமையான புறத்தாக்குடி ஏஜி தேவாலயம் ஆகியவை உள்ளன. புறத்தாக்குடியிலிருந்து 4 கி.மீ. தொலைவில் தர்மநாதபுரம் அமைந்துள்ளது.

இங்கு 621111 என்ற அஞ்சல் குறியீட்டைக் கொண்ட ஓர் அஞ்சல் நிலையம் உள்ளது.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
சித்தி நரசிம்ம மல்லர்

***சித்திநரசிம்மன்''' (Siddhi Narasimha Malla)'' ஒரு [[மல்லர் வம்சம்|மல்லர் வம்ச]] மன்னரும் [[லலித்பூர், நேபாளம்|இலலித்பூரின்]] மன்னரும் ஆவார். இவர் ஒரு மதம் சார்ந்த மன்னராக இருந்தார். 1619 முதல் 1661 வரை ஆட்சி செய்தார். இவர் ***சித்தி நரசிங்,** **சித்தி நர் சிங்,**'' **சித்தி நரசிங்க மல்லன்*' ஆகிய பெயர்களாலும் அழைக்கப்படுகிறார்.

== பின்னணி ==
[[காத்மாண்டு சமவெளி|காத்மாண்டு பள்ளத்தாக்கு]] காந்திபூர், இலலித்பூர், [[பக்தபூர்]] ஆகிய மூன்று இராச்சியங்களாகப் பிரிக்கப்பட்ட பிறகு, இலலித்பூரின் நிலப்பிரபுக்களால் ஆளப்பட்டது. 1697-ஆம் ஆண்டில், சித்தி நரசிம்மர் மற்றும் இலட்சுமி நரசிம்ம மல்லனின் தாத்தா சிவசிம்ம மல்லன், இலலித்பூரின் பகுதியை இணைத்துக் கொண்டார். பின்னர் அது விஷ்ணுசிம்மரின் மகன் புரந்தரசிம்மனால் ஆளப்பட்டது.

சிவசிம்ம மல்லர் தனது மகன் அரிகரசிம்மரை இலலித்பூரின் ஆளுநராக நியமித்தார். சிறிது காலத்திற்குப் பிறகு அரிகரசிம்மர் இறந்தார். அவருக்குப் பிறகு அவரது மூத்த மகன் சித்திநரசிம்மர் ஆட்சிக்கு வந்தார். 1619-இல் [[சிவசிம்ம மல்லர்]] இறந்தபோது சித்திநரசிம்மர் காந்திபூரிலிருந்து இலலித்பூர் சுதந்திரமாக இருப்பதாக அறிவித்தார்.

== ஆட்சி ==
சித்திநரசிம்ம மல்லன் பொதுவாக இலலித்பூரின் மன்னர்களில் மிகச்சிறந்த ஒருவராகக் கருதப்படுகிறார். அப்போது இராம் ஷாவால் ஆளப்பட்ட [[கோர்க்கா நாடு|கோர்கா நாடு]] போன்ற பல அண்டை நாடுகளுடன் இலலித்பூர் நல்ல நட்புடன் இருந்தது. இரு நாடுகளிலும் ஆண் வாரிசு இல்லாமல் யாராவது இறந்தால் ஒரு கூட்டு வாரிசு வேண்டும் என்ற ஒப்பந்தம் இருந்தது. இவரின் மனைவி பானுமதி தெராய் பகுதியைச் சேர்ந்தவர் என்பதால் தெராய் நாடுகளுடன் நட்பான உறவுகளைப் பேணி வந்தார். இலலித்பூரைச் சேர்ந்த வணிகர்கள் [[லாசா மாவட்டம்|லாசாவுடன்]] வர்த்தகம் செய்யக்கூடிய வகையில் காந்திபூருடன் அவர் ஒரு ஒப்பந்தத்தை பராமரித்து வந்தார். மேலும் கோர்காவுடனும் இதேபோன்ற ஏற்பாட்டைக் கொண்டிருந்தார்.

பிரதாப் மல்லர் அதன் மன்னராக ஆன பிறகு காந்திபூருடனான உறவுகள் மோசமடையத் தொடங்கின. பிரதாப் மல்லர், தனது தந்தையைப் போலல்லாமல், இலலித்பூர் காந்திபூரிலிருந்து சுதந்திரமாக இருப்பதற்கான யோசனையை விரும்பவில்லை. மேலும் இலலித்பூருக்கு எதிராக பல தாக்குதல்களை நடத்தினார்.

சித்தி நரசிம்ம மல்லர் தனது மகன் சிறீனிவாச மல்லனுக்கு சிறு வயதிலிருந்தே ஒரு நாட்டை ஆட்சி செய்வது பற்றி கற்பித்தார். ஒரு மன்னராக இருந்து படிப்படியாக ஓய்வு பெற்று மத நடவடிக்கைகளில் தன்னை அர்ப்பணித்துக் கொள்ள சித்திநரசிம்மருக்கு இருந்த விருப்பமே இதற்கு ஓரளவு காரணமாக இருக்கலாம். 1641-ஆம் ஆண்டில் சிறீனிவாசர் தனது தந்தையுடன் இணைந்து நிர்வாகப் பொறுப்புகளைக் கையாண்டார்.

== மதச் செயல்பாடுகள் ==
சித்திநரசிம்மர் மிகவும் மதச்சார்பான மன்னராக இருந்தார். ஒழுக்கமான வாழ்க்கையை வாழ்ந்தார். இவர் ஒரு இந்துவாக இருந்தார். ஆனால், அனைத்து மதங்களின்பாலும் தாராளவாத கண்ணோட்டத்தைக் கொண்டிருந்தார். 1636-இல் கிருஷ்ணர் கோயில் போன்ற பல கோயில்களையும் கட்டினார். *கோட்டி ஹோம்'' எனப்படும் தியாக விழாக்களை நிகழ்த்தினார். மேலும், மைதிலி மொழியில் பக்திப் பாடல்களை எழுதினார். ஆரம்பகால மல்ல மன்னர்களால் கட்டப்பட்ட பல கோயில்களையும் இவர் புதுப்பித்தார்.

லாசாவிலிருந்து திரும்பும் மக்கள் ஒரு சுத்திகரிப்பு செயல்முறைக்கு உட்படுவதை வழக்கமாக்கினார். 1652-ஆம் ஆண்டில், இவர் இந்தியாவில் இரண்டு ஆண்டுகால யாத்திரை ஒன்றினை மேற்கொண்டார்.

## இறப்பு
1657-இல் இவர் மன்னர் பதவியைத் துறந்து நாட்டிலிருந்து வெளியேறி, கங்கை ஆற்றங்கரையில் வசித்து வந்தார். இவரது கடைசி ஆண்டுகளில் வாரணாசிக்குச் சென்றார். அங்கு 1661 இல் இறந்தார்.

## மேற்கோள்கள்

பகுப்பு:1661 இறப்புகள்
பகுப்பு:நேபாள மன்னர்கள்
சதாசிவ மல்லர்

**சதாசிவ மல்லர்** (*Sadashiva Malla*) மல்லர் வம்சத்தின் மன்னராகவும், காந்திபூரின் ஐந்தாவது மன்னராகவும் இருந்தார். இவர் தனது தந்தை மகேந்திர மல்லருக்குப் பிறகு 1574 முதல் 1578 வரை ஆட்சி செய்தார்.

மகேந்திர மல்லரின் மரணத்திற்குப் பிறகு சதாசிவ மல்லர் காந்திபூரின் மன்னராக பதவியேற்றார். இவர் தீவிரமான ஒழுக்கக்கேட்டில் ஈடுபட்டார். மேலும் இவரது குறுகிய கால ஆட்சியின் போது பொதுமக்கள் மத்தியில் அதிருப்தி ஏற்பட்டது. இவர் ஒரு முறை பொதுமக்களால் பிடிக்கப்பட்டு கடுமையாக தாக்கப்பட்டதாகக் கூறப்படுகிறது.

இறுதியில் இவரது சகோதரரும் பொது மக்களும் இவரை காந்திபூரிலிருந்து விரட்டினர். இவர் பக்தபூரில் தஞ்சம் புகுந்தார். கட்டாயமாக நாடுகடத்தப்பட்ட இவர் 1581 இல் இறக்கும் வரை அங்கேயே இருந்தார். இவர் பதவியிலிருந்து நீக்கப்பட்ட பிறகு, இவரது சகோதரர் சிவசிம்ம மல்லன் இராச்சியத்தின் பொறுப்பை ஏற்றுக்கொண்டு காந்திபூர் பிரதேசத்தை விரிவுபடுத்தினார்.

## மேற்கோள்கள்

பகுப்பு:1581 இறப்புகள்
புட்னிசைட்டு

**புட்னிசைட்டு** (*Putnisite*)  என்பது 	SrCa4Cr83+(CO3)8(SO4)(OH)16·25 H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இசுட்ரோன்சியம், கால்சியம், குரோமியம், கந்தகம், கார்பன், ஆக்சிசன் மற்றும் ஐதரசன் ஆகியவற்றால் இக்கனிமம் ஆக்கப்பட்டுள்ளது. 2007 ஆம் ஆண்டு மேற்கு ஆத்திரேலியாவின் சைர் ஆஃப் தண்டாசில் உள்ள துருவ கரடி தீபகற்பத்தில் சுரங்க நடவடிக்கையின் போது கண்டுபிடிக்கப்பட்டது. 2012 ஆம் ஆண்டு பன்னாட்டு கனிமவியல் சங்கம் அடையாளம் கண்டு அங்கீகரித்தது.  கனிமவியலாளர்கள் ஆண்ட்ரூ மற்றும் கிறிசுட்டின் புட்னிசு ஆகியோரின் நினைவாக புட்னிசைட்டு எனப் பெயரிடப்பட்டது.

பன்னாட்டு கனிமவியல் சங்கம் புட்னிசைட்டு கனிமத்தை Pni என்ற குறியீட்டால் அடையாளப்படுத்துகிறது.

புட்னிசைட்டு தனித்துவமான வேதியியல் மற்றும் கட்டமைப்பு பண்புகளைக் கொண்டுள்ளது. தற்போதுள்ள எந்த கனிமவியல் குடும்பங்களுடனும் இது தொடர்புடையதாகத் தெரியவில்லை. கவனிப்பு கோணத்தைப் பொறுத்து) மற்றும் தட்டையான மேற்பரப்பில் தேய்க்கும்போது இளஞ்சிவப்பு கோடுகளை விட்டு விடுகின்றன. 

எரிமலைப் பாறையில் சிறிய (<0.5 மிமீ) கனசதுரம் போன்ற படிகங்களாக புட்னிசைட்டு காணப்படுகிறது. கோமடைட்டுக்குள் சல்பைடு தாதுக்களைக் கொண்ட டையோரிடிக்குகளுக்கு ஆக்சிசனேற்ற சூழலின் போது இக்கனிமம் உருவாகிறது. 

## மேற்கோள்கள்

பகுப்பு:இசுட்ரோன்சியம் கனிமங்கள்
பகுப்பு:கால்சியம் கனிமங்கள்
பகுப்பு:குரோமியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:கார்பனேட்டு கனிமங்கள்
பகுப்பு:ஐதராக்சைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
லெகியான்

**லெகியான்** (ஆங்கிலம்: *Legian*; இந்தோனேசியம்: *Legian, Kuta, Badung*) என்பது இந்தோனேசியா, பாலி, பாடுங் பிராந்தியம், கூத்தா மாவட்டத்தில் உள்ள ஒரு கடற்கரை புறநகர்ப் பகுதி ஆகும். பாலியின் மேற்கு கடற்கரையில் கூத்தா நகரத்திற்கு வடக்கேயும்; செமினியாக் நகரத்திற்கு தெற்கேயும் உள்ளது.

கூத்தா மாவட்டத்தில் உள்ள அமைந்துள்ள 5 கிராமங்கள்/துணை மாவட்டங்களில் லெகியான் ஒன்றாகும்.

## வரலாறு

லெகியான் பகுதி முன்பு காராங் கெமானிசான் என்ற கிராமத்திலிருந்து தொடங்கியது. காராங் என்றால் கிராமம் என்று பொருள். கெமானிசான் என்றால் இனிப்பு என்று பொருள். மானிஸ் என்ற சொல்லிருந்து வந்தது. "லெகி" என்ற சொல்லும் அதே இனிப்பு என்ற சொல்லைக் கொண்டுள்ளது. பின்னர் படிப்படியாக இந்தப் பகுதி லெகியான் என்று அறியப்பட்டது. லெகியான் என்பது நகரம் மட்டும் அல்ல. இது ஒரு துணை மாவட்டமும் ஆகும்.

இந்தத் துணை மாவட்டம் 2002 பாலி குண்டுவெடிப்பு நிகழ்வாலும் பாதிக்கப்பட்டது. இந்தோனேசியாவின் வரலாற்றிலேயே மிகப் பெரிய தீவிரவாதத் தாக்குதலாக இது கருதப்படுகிறது. மொத்தம் 202 பேர் கொல்லப்பட்டனர். இவர்களில் 164 பேர் வெளிநாட்டு உல்லாசப் பயணிகள் ஆவர். இறந்தவர்களில் பெரும்பாலானோர் ஆஸ்திரேலியர்கள்..

## காட்சியகம்
* **லெகியான் காட்சிப் படங்கள்**


Въезд через расщеплённые ворота в деревню Legian Village, район Kuta, Бали, 2020-02-08.jpg
Legian Beach.jpg
'Buffet Dinner' on 'Skygarden' rooftop terrace..JPG
Lomba Ogoh-ogoh Kuta 2018.jpg


## மேலும் காண்க

* இந்தோனேசிய நகரங்கள்
* இந்தோனேசியாவின் பிராந்தியங்கள்
* இந்தோனேசிய நிலப் பகுதிகள்
* இந்தோனேசியாவின் மாகாணங்கள்

## மேற்கோள்கள்

## சான்றுகள்

## வெளி இணைப்புகள்
* Situs Resmi Kabupatén Badung 
* Situs BPS Kabupatén Badung
* Prodeskel Binapemdes Kemendagri 

* 

பகுப்பு:இந்தோனேசிய நகரங்கள்
பகுப்பு:பாலி‎
சுமித்ரா சென்

**சுமித்ரா சென்** (*Sumitra Sen*)(7 மார்ச் 1933 - 3 சனவரி 2023) என்பவர் ஓர் இந்திய பெங்காலி பாடகரும் இரவீந்திர சங்கீதத்தின் விரிவுரையாளரும் ஆவார். இவரது பாடும் பாணி தாகூரின் பாடல்களை அசல் குறியீடுகளை இழக்காமல் பிரபலப்படுத்தியது.

## தொழில்
1951-ஆம் ஆண்டில், 'கோதர் ரகல் போலே தே ரே' மற்றும் 'பெடோனர் பேடி தோலே' ஆகிய இரண்டு நஸ்ருல்கீதிகளுடன் சென் தனது பாடும் வாழ்க்கையைத் தொடங்கினார். இவரது பிரபலமான பாடல்களில் பிரதிமா பானர்ஜியின் 'ஆம்தலே ஜமுர் ஜுமுர்' அடங்கும். இவர் நாட்டுப்புறப் பாடல்களையும் பாடியுள்ளார். ஆனால் இவர் தனது இரவீந்திர சங்கீதப் பாடல்களுக்காகப் பெயர் பெற்றவர். இது இவருக்கென ஒரு தனி இடத்தைப் பிடித்து தந்தது. இவர் 150-க்கும் மேற்பட்ட தாகூர் பாடல்களைப் பதிவு செய்துள்ளார். *சியாமா*, *சாப்மோச்சோன்*, *பால்மீகி பிரதிபா*, *பர்சமங்கல்* போன்ற பிரபலமான மேடை நாடகத்திற்காகவும் டோலிவுட்டில் 16 திரைப்படங்களுக்கும் இவர் குரல் கொடுத்துள்ளார். பங்கஜ் முல்லிக்கின் 'மஹிசாசுரமர்தினி'க்காக இவர் எழுதிய 'மகோ டோபோ பைன் சங்கீதோ பிரேமோ லலிதோ' வரலாற்றை உருவாக்கியது என்று தி டைம்ஸ் ஆஃப் இந்தியாவில் ஒரு பிரபல வங்காள மொழி பாடகி ஜெயதி சக்ரவர்த்தி கூறினார். தாகூருடன் தொடர்புடைய இரவீந்திர பாரதி பல்கலைக்கழகம் உள்ளிட்டப் பல புகழ்பெற்ற நிறுவனங்களுடன் இவர் தொடர்புடையவர்.

## இறப்பும் மரபும்
சென் தனது 89ஆவது வயதில், சனவரி 3, 2023 அன்று பாலிகஞ்சில் உள்ள தனது வீட்டில் காலமானார். இவருக்கு இந்திராணி, சிரபோனி என இரண்டு மகள்கள் உள்ளனர். இவர்கள் நன்கு அறியப்பட்ட வங்காளப் பாடகர்களும் ஆவர். இவர் இறக்கும் போது, சிறிது காலமாக மூச்சுக்குழாய்-நிமோனியா பிரச்சினைகளால் அவதிப்பட்டு வந்தார். இவருக்குப் பல மாணவர்களும் பின்தொடர்பவர்களும் இருந்தனர். மேற்கு வங்க முதல்வர் மம்தா பானர்ஜி, துயரத்தில் இருக்கும் குடும்பத்தினருக்கு இரங்கல் தெரிவித்துள்ளார்.

## விருதுகள்

* 2012-ஆம் ஆண்டு மேற்கு வங்க அரசாங்கத்தால் சென்னுக்கு சங்கீத மகாசம்மன் விருது வழங்கப்பட்டது.   
* வாழ்நாள் பங்களிப்புக்கான சங்கீத நாடக அகாடமி விருது.

## மேற்கோள்கள்

பகுப்பு:2023 இறப்புகள்
பகுப்பு:1933 பிறப்புகள்
பகுப்பு:பாடகிகள்
பகுப்பு:சங்கீத நாடக அகாதமி விருது பெற்றவர்கள்
சங்கீதா சஜித்

**சங்கீதா சஜித்** (*Sangeetha Sajith*)(1976 - 22 மே 2022) என்பவர் ஓர் இந்தியப் பின்னணிப் பாடகியும், தென்னிந்திய திரைப்படத் துறையில் தன்னுடைய பணிகளுக்காக அறியப்பட்டவரும் ஆவார். சங்கீதா மலையாளம், தமிழ், தெலுங்கு மற்றும் கன்னடப் படங்களில் 200க்கும் மேற்பட்ட பாடல்களைப் பாடியுள்ளார். ஏ. ஆர். ரகுமான் இசையமைத்த 1996ஆம் ஆண்டு தமிழ்த் திரைப்படமான *[[மிஸ்டர் ரோமியோ|மிஸ்டர் ரோமியோவின்]]* "தண்ணீரைக் காதலிக்கும்" பாடலின் மூலம் சங்கீதா தனது திருப்புமுனையைப் பெற்றார்.

## வாழ்க்கையும் தொழிலும்
சங்கீதா 1992-ஆம் ஆண்டு தமிழ்த் திரைப்படமான *நாளைய தீர்ப்பு* மூலம் தனது பின்னணிப் பாடகியாக அறிமுகமானார். 1998-ஆம் ஆண்டு *என்னு ஸ்வாந்தம் ஜானகிக்குட்டி* திரைப்படத்தின் *ஆம்பிலிபூவட்டம் பொன்னுருளில் என்ற* பாடலின் மூலம் மலையாளத் திரையுலகில் அறிமுகமானார். *[[சிநேகிதியே|ராகிளிப்பட்டில்]]* இருந்து "தூம் தும் துரேயேதோ", *காக்ககுயிலில்* இருந்து "ஆளரே கோவிந்தா", *கேரள வர்ம பழசி ராஜாவின்* "ஓடத்தண்டில் தாளம் கொடுக்கும்" மற்றும் *[[அய்யப்பனும் கோஷியும்]]* படத்திலிருந்து "தாளம் போய் தப்பும் போய்" போன்ற மலையாளப் பாடல்களுக்காக இவர் மலையாளப் பார்வையாளர்கள் மத்தியில் பிரபலமானவர். பிருத்விராஜ் நடித்த *[[குருதி (திரைப்படம்)|குருதி]]* படத்தின் கருப்பொருள் பாடல் தான் மலையாளத்தில் அவர் பாடிய கடைசிப் பாடல்.

மலையாளம் மற்றும் தமிழில் 100க்கும் மேற்பட்ட இசை நாடாக்களிலும் சங்கீதா பாடியுள்ளார். *அடுக்குகளில் பணி உண்டு* படத்திற்கும் இசையமைத்துள்ளார். சங்கீதா கே.பி. சுந்தராம்பாளின் குரலைப் பின்பற்றுவதற்கும் பெயர் பெற்றவர். தமிழ்நாடு அரசின் திரைப்பட விருது வழங்கும் விழாவின் போது சங்கீதா பாடியபோது, அப்போதைய முதலமைச்சர் ஜெயலலிதா மேடைக்கு வந்து தான் அணிந்திருந்த தங்கச் சங்கிலியினைச் சங்கீதாவிற்குப் பரிசாக வழங்கினார்.

## இசைத் தொகுப்பு
**தமிழ்**

## இறப்பு
சங்கீதா 22 மே 2022 அன்று இறந்தார். சிறுநீரகம் தொடர்பான பிரச்சனையால் அவதிப்பட்டதாக கூறப்பட்ட பின்னர் இறந்தார். 

## மேற்கோள்கள்

பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:2022 இறப்புகள்
பகுப்பு:1976 பிறப்புகள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
அனுபமா ராக்

thumb|அனுபமா ராக்
**அனுபமா ராக்** (*Anupama Raag*) என்பவர் ஒரு பாலிவுட் இசையமைப்பாளரும் பாடகியும் ஆவார். இவர் உத்தரப் பிரதேசம் மாநிலம் இலக்னோவில் பிறந்து பட்கண்டே இசை நிறுவனத்தில் படித்தவர்.

## வாழ்க்கை வரலாறு

### கல்வி
அன்னுபமா ராக் பாரம்பரிய குரு-சிஷ்ய பரம்பரையின் கீழ் லக்னோ கரானாவின் உஸ்தாத் குல்ஷன் பார்தி மற்றும் குவாலியர் கரானாவின் யோகேந்திர பட் ஆகியோரிடம் பாரம்பரிய இசையில் பயிற்சி பெற்றார்.

### ஆரம்பகால வாழ்க்கை
2011-ஆம் ஆண்டு *பின் புலயே பாரதி* திரைப்படத்தில் "ஷாலு கே தும்கே" என்ற பாடல் மூலம் பாலிவுட்டில் அறிமுகமானார். இந்தப் பாடலை ஆனந்த் ராஜ் இசையமைத்தார். அதே ஆண்டில் இவர் *மைலே நா மைலே ஹாமில்* ரஹத் ஃபதே அலி கானுடன் இணைந்து "நாசர் சே நாசர் மைல்" பாடலைப் பாடினார். இவர் மிகா சிங்குடன் இணைந்து *ஜிலா காஜியாபாத்* படத்திலும், மாதுரி தீட்சித்துடன் இணைந்து *குலாப் கேங்* படத்திலும் பாடியுள்ளார்.

### பிந்தைய தொழில் வாழ்க்கை
ராக் திரைப்படங்களுக்கும் காணொளி தொகுப்பிற்கும் இசையமைத்துள்ளார். இவர் சல்மான் கான் தயாரிப்புகள் மற்றும் யாஷ் ராஜ் பிலிம்ஸ் நிறுவனங்களிலும் பணிபுரிகிறார். மேலும் லக்னோ மேம்பாட்டு ஆணையம், உத்தரப்பிரதேச அரசாங்கத்திற்கான உத்தரப்பிரதேசப் பெருமை பாடல் ஆகியவற்றிற்கும் இசையமைத்துள்ளார். பல்வேறு இலச்சினைகளுக்கான தொலைக்காட்சி விளம்பரங்களுக்கான ஜிங்கிள்களுக்கும் இவர் இசையமைத்துள்ளார்.

மிகா சிங்குடனான இவரது இசைத்தொகுப்பு *லால் துப்பட்டா* என்று அழைக்கப்பட்டது. சனவரி 21, 2017 அன்று, இரகத் நுசரத் பதே அலி கானுடன் "சவாரே" பாடலை வெளியிட்டார்.

## விருதுகளும் பட்டங்களும்
2016–2017-ஆம் ஆண்டிற்கான உத்தரப் பிரதேச அரசாங்கத்தால் " *யஷ் பாரதி* " விருதைப் பெற்றார்.

## திரைப்படவியல்

### பாடகர்

### இசையமைப்பாளர்

## மேற்கோள்கள்

பகுப்பு:வாழும் மக்கள்
பகுப்பு:பாடகிகள்
பகுப்பு:உத்தரப் பிரதேச நபர்கள்
பேகம் தோலி ஆசாத்து

**பேகம் தோலி ஆசாத்து**  (*Begum Dolly Azad*)  என்பவர் கிழக்கு பாக்கித்தானைச் சேர்ந்த ஓர் அரசியல்வாதியாவார். கமார் இயெகான் செகந்திரா பேகம் என்ற பெயராலும் அறியப்படுகிறார்.

## ஆரம்பகால வாழ்க்கை மற்றும் குடும்பம்
பேகம் பிரித்தானிய ஆட்சியின் போது இருந்த வங்காள மாகாணத்தின் போக்ரா மாவட்டத்தில் ஒரு முசுலீம் குடும்பத்தில் பிறந்தார். டாக்கா நவாப் குடும்பத்தைச் சேர்ந்த குவாச்சா முகமது ஆசாத்தை மணந்த பிறகு  இவர் டாக்கா, 19 நியூ எசுகாடன் சாலையில், வசித்து வந்தார். அங்கு இவர் ஏராளமான நிலங்களை மரபுரிமையாகப் பெற்றார். முகமது ஆசாத் கிழக்கு பாக்கித்தான் இராணுவத்தின் கப்பற்படை அதிகாரிகளில்  ஓர்  அதிகாரியாக இருந்தார்.

## தொழில்
1949 ஆம் ஆண்டில், ஆசாத் அனைத்து பாக்கித்தான் மகளிர் சங்கத்தின் நிறுவன உறுப்பினராக ஆனார். இது பின்னர் வங்காளதேசத்தின்  மகிளா சமிதி ஆனது . 1968 ஆம் ஆண்டு பிப்ரவரி மாதத்தில் டாக்காவில் நடைபெற்ற சங்கத்தின் 5 ஆவது முத்தரப்பு மாநாட்டின் போது  இவர் ஒரு முக்கிய செயலில் பங்கு வகித்தார்.

1965 ஆம் ஆண்டில் கிழக்கு பாக்கித்தானின் பிரதிநிதியாக பாக்கித்தானின் 4 ஆவது தேசிய சட்டமன்றத்தில் உறுப்பினராக ஆனார். 1966 ஆம் ஆண்டில், தேசிய சட்டமன்றத்தில் பெண்களுக்கு ஒதுக்கப்பட்ட இடங்களின் எண்ணிக்கையை அதிகரிக்க பாக்கித்தான் அரசாங்கத்தை  இவர் கேட்டுக்கொண்டார். இரண்டு வார பாக்கித்தான் தூதுக்குழுவின் ஒரு பகுதியாக இவர் சீனஅவுக்கு சென்று வந்தார்.  

வங்காளதேச விடுதலைப் போர் மற்றும் அதைத் தொடர்ந்து வங்காளதேசத்தின் சுதந்திரம் ஆகியவற்றுக்குப் பிறகு, ஆசாத்து தனது இல்லத்தை கைவிட்டு மேற்கு பாக்கித்தானுக்கு குடிபெயர்ந்தார். இவரது வீடு பின்னர் போரின் போது அல்-பத்ர் படைகளால் கொல்லப்பட்டதாகக் கூறப்பட்ட செராச்சூத்தீன் ஒசைன்  மற்றும் அபுல் கலாம் ஆசாத்து ஆகியோரின் குடும்பங்களுக்கு பரிசாக வழங்கப்பட்டது.

## மேற்கோள்கள்

பகுப்பு:1994 இறப்புகள்
பகுப்பு:வங்காள மொழி வார்த்தைகளைக் கொண்ட கட்டுரைகள்
பகுப்பு:வங்காளதேச அரசியல்வாதிகள்
பகுப்பு:வங்காளதேச மக்கள்
எலங்பாம் பந்தோய் சானு

**எலங்பாம் பந்தோய் சானு** (*Elangbam Panthoi Chanu*) இவர் இந்தியாவின் மணிப்பூர் மாநிலத்தில் அமைந்துள்ள தௌபால் மாவட்டத்தில் கெய்ராக் என்ற ஊரில் 1996 ஆம் ஆண்டு பிப்ரவரி மாதம் 1ஆம் தேதி பிறந்தார். ஒரு இந்திய தொழில்முறை கால்பந்து வீரர் ஆவார். இவர் இந்திய மகளிர் லீக் கிளப்பான கிழக்கு வங்காளத்திற்கும் இந்திய மகளிர் கால்பந்து அணிக்கும் கோல்கீப்பராக விளையாடுகிறார்.

## தொழில் வாழ்க்கை
எலங்பாம் பந்தோய் சானு 2012 ஆம் ஆண்டில் கிழக்கு விளையாட்டு ஒன்றியத்திற்கு மாறுவதற்கு முன்பு காக்சிங் மகளிர் கால்பந்து அகாடமியில் தனது வாழ்க்கையைத் தொடங்கினார். இவர் இந்திய மகளிர் லீக் மற்றும் பிராந்திய மணிப்பூர் மகளிர் லீக்கில் கிழக்கு விளையாட்டு ஒன்றியம் மற்றும் மணிப்பூர் காவல்துறையை பிரதிநிதித்துவப்படுத்தினார்.

டிசம்பர் 2022 ஆம் ஆண்டில் இவர் பாலா தேவியுடன் சேர்ந்து எசுப்பானியாவிற்கு குடிபெயர்ந்தார். அங்கு இவர்கள் ஸ்பானிஷ் செகுண்டா ஃபெடரேசியன் அமைப்பான மலகாவில் பயிற்சி மற்றும் சோதனைப் பயிற்சியை மேற்கொண்டனர்.

2024 ஆம் ஆண்டில், தெற்கு ஆஸ்திரேலிய லீக்கில் இரண்டாம் நிலை தேசிய பிரீமியர் லீக் மகளிர் கிளப்பான மெட்ரோ யுனைடெட் உடன் ஒப்பந்தத்தில் கையெழுத்திட்டார், ஆஸ்திரேலியாவில் தொழில்முறையாக விளையாடிய முதல் இந்திய கால்பந்து வீரர் என்ற பெருமையைப் பெற்றார்..

## தொழில் புள்ளிவிவரங்கள்
### சர்வதேசம்

## மேற்கோள்கள்

## வெளி இணைப்புகள்
* Elangbam Panthoi Chanu at All India Football Federation

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:விளையாட்டு வீரர்கள்